
P R I J E D L O G









Na temelju članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15. – ispravak, 123/17, 98/19. i 144/20) i članka 27. Statuta Općine Molve („Službeni glasnik Općine Molve“ broj 2/20), Općinsko vijeće Općine Molve na ___ sjednici održanoj ____. ožujka 2021. donijelo je

P O S L O V N I Č K U  O D L U K U 
o izmjenama i dopunama Poslovnika Općinskog vijeća Općine Molve
Članak 1.


U Poslovniku Općinskog vijeća Općine Molve („Službeni glasnik Koprivničko-križevačke županije“ broj 3/15. i Službeni glasnik Općine Molve 3/18. i 8/20.)  članak 2. stavak 2. mijenja se i glasi:
„Konstituirajuću sjednicu Općinskog vijeća saziva pročelnik Jedinstvenog upravnog odjela Općine Molve (u daljnjem tekstu: pročelnik Jedinstvenog upravnog odjela) ili službenik kojeg on ovlasti. Ako nije imenovan pročelnik Jedinstvenog upravnog odjela ili službenik ovlašten za obavljanje poslova tog pročelnika, konstituirajuću sjednicu sazvat će čelnik tijela državne uprave nadležnog za lokalnu i područnu (regionalnu) samoupravu ili osoba koju on ovlasti.“

Članak 2.


U članku 14. stavku 1. riječi: „i zamjeniku općinskog načelnika“ brišu se.
Članak 3.
U članku 15. briše se točka i dodaju se riječi:

„i u skladu s zakonom.“.
Članak 4.


U članku 26. stavku 1. riječi: „zamjenik općinskog načelnika,“ brišu se.

Članak 5.

U članku 28. stavku 1. riječi: „i zamjenik općinskog načelnika“ brišu se te se nastavlja rečenica u pripadajućem padežu.
Članak 6.


U članku 32. dodaje se stavak 2. koji glasi:


„Nadzor zakonitosti općih akata koje u samoupravnom djelokrugu donosi Općinsko vijeće obavljaju nadležna tijela državne uprave, svako u svojem djelokrugu, sukladno posebnom zakonu.“

Članak 7.

U članku 46. stavku 1. riječ „središnjeg” i riječi „ i njegovog zamjenika koji je izabran zajedno s njim“ brišu se.

Članak 8.


Iza članka 46. dodaje se članak 46.a. koji glasi:

„Ako Općinsko vijeće ne donese proračun prije početka proračunske godine, na prijedlog općinskog načelnika, privremenog zamjenika općinskog načelnika koji zamjenjuje načelnika kada je načelnik onemogućen obavljati svoju dužnost ili povjerenika Vlade Republike Hrvatske, općinsko vijeće donosi odluku o privremenom financiranju.”.
Članak 9.


Iza članka 46.a. dodaje se članak 46.b koji glasi:


„Ako do isteka roka privremenog financiranja nije donesen proračun u slučaju kada je općinski načelnik onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinsko vijeće na prijedlog privremenog zamjenika općinskog načelnika koji zamjenjuje načelnika kada je načelnik onemogućen obavljati svoju dužnost.

Članak 10.


U članku 48. stavku 4. riječ „središnjeg” briše se.
 
Članak 11.


Članak 49. mijenja se i glasi:

„Sjednice Općinskog vijeća sazivaju se pisanim pozivom ili elektroničkim putem, a samo u iznimno hitnim slučajevima i na drugi način.


U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem.

Poziv za sjednicu Općinskog vijeća s materijalima koji se odnose na prijedlog dnevnog reda dostavljaju se članovima Općinskog vijeća elektroničkim ili pisanim putem pet dana prije održavanja sjednice, s time da se kao peti dan računa i dan kada je sazvana sjednica. Samo iz osobito opravdanih razloga ovaj rok se može skratiti.


Materijal za pojedinu točku dnevnog reda može se dostaviti i naknadno, najkasnije dva dana prije održavanja sjednice Općinskog vijeća.


Sjednica Općinskog vijeća koja se održava elektroničkim putem može se održati putem elektronske pošte (elektronska sjednica), telefonski (telefonska sjednica) ili putem video veze (sjednica putem video veze).


O drugačijem načinu sazivanja i održavanja sjednice i opravdanosti razloga za sazivanje sjednice u kraćem roku odlučuje predsjednik Općinskog vijeća.


O održavanju sjednice Općinskog vijeća bez prisustva javnosti odlučuje predsjednik Općinskog vijeća u skladu s posebnim zakonima.“.

Članak 12.


Iza članka 49. dodaju se članci 49.a, 49.b. i 49.c koji glase:

Članak 49.a


U slučaju održavanja elektronske sjednice, članovima Općinskog vijeća, zajedno s pozivom na sjednicu i materijalima, dostavlja se i obrazac za elektronsko glasovanje. Članovi Općinskog vijeća dužni su povrditi primitak poziva za elektronsku sjednicu.


U sazivu elektronske sjednice određuje se vrijeme trajanja sjednice, odnosno razdoblje u kojem članovi Općinskog vijeća trebaju dostaviti popunjen obrazac za elektronsko glasovanje. Član Općinskog vijeća koji nije u mogućnosti primiti i poslati elektronsku poštu, poziva se telefonom da materijale i obrazac za glasovanje podigne u Jedinstvenom upravnom odjelu te da popunjeni i potpisani obrazac dostavi u određenom roku.


Članovi Općinskog vijeća se izjašnjavaju o predloženim točkama dnevnog reda i glasaju o istima putem elektronskog obrasca. 

O elektroničkoj sjednici sastavlja se zapisnik kojem se priključuju i ispisi poruka elektroničke pošte članova Općinskog vijeća i obrasci o elektronskom glasovanju.


Zapisnik se verificira na prvoj sljedećoj sjednici Općinskog vijeća.

Članak 49.b


Predsjednik Općinskog vijeća može, u slučaju potrebe za donošenjem odluka koje je nužno donijeti i koje iz razloga žurnosti ne trpe odlaganje, odlučiti da će se sjednica održati telefonskim putem. U slučaju telefonske sjednice, članove Općinskog vijeća kontaktira pročelnik Jedinstvenog upravnog odjela s obrazloženjem održavanja telefonske sjednice i obrazloženjem prijedloga odluke. Članovi Općinskog vijeća će se telefonskim putem izjasniti o glasovanju.

O sadržaju telefonske sjednice sastavlja se zapisnik koji sadrži podatke o načinu glasovanja svakog pojedinog člana Općinskog vijeća.


Zapisnik se verificira na prvoj sljedećoj sjednici Općinskog vijeća.

Članak 49.c


U slučaju održavanja sjednice Općinskog vijeća putem video veze, sjednica se održava na daljinu. 


Odredbe koje vrijede za održavanje redovne sjednice, na odgovarajući se način primjenjuju i u slučaju održavanja sjednice putem video veze.“.

Članak 13.

U članku 52. stavak 2. mijenja se i glasi: 

Predsjednika Općinskog vijeća u slučaju odsutnosti ili spriječenosti zamjenjuje potpredsjednik Općinskog vijeća.

U članku 52. stavak 3. mijenja se i glasi:


„Ako je potpredsjednik Općinskog vijeća odsutan ili spriječen, Općinskom vijeću predsjedava dobno najstariji član Općinskog vijeća.“.
Članak 14.
Iza članka 69. dodaje se novi članak 69.a koji glasi:

Članak 69.a

Elektroničke sjednice Općinskog vijeća snimaju se na način da se snima elektronički zapis održavanja istih odnosno snimaju se slika i ton, odnosno prepiska mailom te drugi načini komuniciranja članova Općinskog vijeća te osoba koje sudjeluju u radu elektroničke sjednice, a snimljeni zapis se pohranjuje i čuva uz zapisnik sa sjednice.

 Član Općinskog vijeća može tražiti i prijepis dijela tonske snimke sjednice odnosno prijepis elektroničkog zapisa sjednice.“.

PRIJELAZNA I ZAVRŠNA ODREDBA

Članak 15.


Ovlašćuje se Odbor za statut i poslovnik da utvrdi i objavi pročišćeni tekst Poslovnika Općinskog vijeća Općine Molve.

Članak 16.

Ova Poslovnička Odluka stupa na snagu osmog dana od dana objave u „Službenom glasniku Općine Molve“, osim članaka 1., 2., 4., 5., 7., 8., i 9. koji stupaju na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.
OPĆINSKO VIJEĆE OPĆINE MOLVE
KLASA: 012-03/21-01/2
URBROJ: 2137/17-21-
Molve, _____. ožujka 2021.

                     Zdravko Tuba, v.r.    
Obrazloženje

Sukladno Zakonu o izmjenama i dopunama Zakona o lokalnoj i područnoj (regionalnoj) samoupravi (''Narodne novine'' broj 144/20, u daljnjem tekstu: Zakon) došlo je do promjena u sustavu lokalne i područne (regionalne) samouprave.


Promjene koje se odnose na Zakon u odnosu na Poslovnik Općinskog vijeća Općine Molve se odnose na sljedeće:


- smanjuje se broj članova Općinskog vijeća sa 11 na 9 članova,


- ukida se funkcija zamjenika općinskog načelnika za jedinice lokalne samouprave koje nemaju 10.000 stanovnika,

- u slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem

- uvodi se funkcija privremenog zamjenika za slučaj kada je općinski načelnik  onemogućen obavljati svoju dužnost zbog duže odsutnosti ili drugih razloga spriječenosti. 


Nadalje, Poslovnik se usklađuje i sa odredbama Zakona o izmjenama i dopunama Zakona o lokalnim izborima (''Narodne novine'' broj 144/20, u daljnjem tekstu: Zakon)


Promjene koje se odnose na Zakon u odnosu na Poslovnik Općinskog vijeća Općine Molve se odnose na sljedeće:
· konstituirajuću sjednicu Općinskog vijeća saziva pročelnik Jedinstvenog upravnog odjela Općine Molve ili službenik kojeg on ovlasti. 


Kako bi Općina Molve izvršila usklađivanje sa važećim zakonskim propisima vezanim za navedenu problematiku pristupilo se izradi teksta Poslovničke odluke o  izmjenama i dopunama Poslovnika Općinskog vijeća Općine Molve.


Iz gore navedenog se predlaže Općinskom vijeću donošenje Poslovničke odluke o izmjenama i dopunama Poslovnika Općinskog vijeća Općine Molve.

